এমন অবস্থায় ডাক্তার না পাওয়া গেলে কোন কোন ক্লিনিকে নার্সের মাধ্যমেই এর কার্যক্রম পরিচালনা করা হয়। ফলে বিভিন্ন সময় ভুল চিকিৎসায় রোগী মারা যায়। এছাড়াও ওই সব ক্লিনিক ও হাসপাতালে প্রয়োজনীয় যন্ত্রপাতির সংকট লেগেই আছে। অনেক সময় ভূল রিপোর্টের কারণে অনেক সময় অর্থনৈতিক ভাবে ক্ষতিগ্রস্থ হয়ে মৃত্যুর ঢলে পড়ছেন। যৌথ চিকিৎসার মাধ্যমে পরিচালকরা গ্রামগঞ্জ থেকে আসা সাধারণ সহজ সরল রোগীদের কাছ থেকে বিভিন্ন পরীক্ষা নিরীক্ষার অজুহাত দেখিয়ে হাতিয়ে নেন বড় অংকের টাকা। যদিও হাইকোর্টের নির্দেশ রয়েছে প্রতিটি ক্লিনিকে মূল্য তালিকা ঝুলিয়ে রাখা। কিন্তু এ আদেশ উপেক্ষা করেই পরিচালকরা ব্যবসা চালিয়ে আসছেন। চিকিৎসা মূল্য তালিকা না থাকায় নিজেদের ইচ্ছেমতো অর্থকড়ি আদায় করছেন।